KENSINGTON TEMPLE Mitä ihmettä Jumala on tekemässä? 4
COLIN DYE: Ilon kukkuloilla kulkeminen
Tässä Habakuk kohtaa Jumalan uudella tavalla.
Luvun 3 alkupuolella Habakuk näkee näyn.
On miltei kuin hänelle olisi näytetty toimintafilmi.
Pyhän Hengen leikkaama videoklippi, -
joka vihjaa epäsuorasti Jumalan voimaan ja ilmestykseen Moosekselle.
Siinä on suora viittaus vapautumiseen Punaisenmeren halkaisun myötä -
ja Kaanaan maan valloitukseen Joosuan johdolla.
Se heijastetaan tulevaisuuteen ja nykyhetkeen, -
joten voimme vedota siihen -
ja myös odottaa Jumalan puuttuvan asioihin tulevaisuudessa.
Luetaan Hab. 2:20 (NLT) ja siitä Hab. 3:1:een.
"Herra on pyhässä temppelissään. [Hänen omissaan, seurakunnassa.]
Koko maa olkoon vaiti Hänen edessään.
"Olen kuullut sinusta kaiken, Herra."
Palaan tähän, mutta jae 1 sanoo: -
"Tämä on rukous, jonka Habakuk lauloi."
Se on ylistyslaulu, joka tuli hänelle.
Tässä on erityinen musiikkitermi.
Tämä tulee laulaa kuin shigionot.
Se on hepreaa, ja sen voi parhaiten ymmärtää -
ylitsepursuavana ylistyksenä.
Olemme Fabion kanssa tehneet jotain ylitsepursuavaa.
Esitämme laulun lopuksi yhdessä.
Annoin sanat Habakukista, ja hänellä on hieno sävellys.
Mitä tapahtui tuolle valittavalle, oma- vanhurskaalle profeetta Habakukille, -
joka luuli olevansa oikeuden puolella,-
kun hän nyt pystyy sanomaan: "Olen nähnyt Sinut, Jumala. Mahtavaa!
Ei ole mitään Sinun vertaistasi. Olen kuullut Sinusta kaiken."
"Mahtavat tekosi täyttävät minut pelonsekaisella kunnioituksella.
Syvässä hädässämme auta meitä jälleen niin kuin menneinä aikoina.
Vihassasi, vihassasi muista armosi.
Näen Jumalan liikkuvan aavikkojen yli Edomista.
Pyhä on tulossa.
Tulossa Paaranin vuorelta. Hänen säteilevä loistonsa täyttää taivaat.
Ja koko maa on täynnä hänen ylistystään.
Hänen tulonsa on kirkas kuin auringonnousu.
Valonsäteet säihkyvät hänen käsistään, -
joihin kätkeytyy hänen mahtava voimansa.
Rutto marssii hänen edellään. Kulkutauti seuraa hänen kintereillään.
Kun hän pysähtyy, maa vavahtelee.
Kun hän katsoo, kansat vapisevat.
Hän murskaa ikiaikaiset vuoret, tasoittaa ikuiset kukkulat.
Hän on iankaikkinen!
Näen Kuusanin kansan ahdingossa, Midianin kansan vapisevan kauhusta.
Vihoissasiko, Herra, löit jokia ja halkaisit meren?
Olitko tyytymätön niihin? Ei!
Sinä lähetit pelastuksesi vaunut.
Heilautit joustasi ja nuoliviintäsi.
Halkaisit auki maan virtaavilla joilla.
Vuoret näkivät ja vapisivat. Raivoisat vedet pyyhkivät eteenpäin.
Suunnaton syvyys huusi ja kohotti kätensä alistuneena.
Aurinko ja kuu pysähtyivät taivaalla, -
kun kirkkaat nuolesi lensivät ja säihkyvä keihääsi välähti.
Marssit poikki maan vihassa. Raivossasi tallasit kansoja.
Lähdit päästämään valitun kansasi vaarasta, pelastamaan voideltusi.
Murskasit pahojen päät ja paljastit heidän luunsa päästä varpaisiin.
Heidän omilla aseillaan tuhosit niiden päällikön, -
jotka syöksyivät ulos kuin myrsky ajatellen: "Israel on helppo saalis."
Poljit merta hevosillasi. Valtavat vesipatsaat kohosivat korkealle.
Sisimpäni vapisi, kun kuulin tämän. Huuleni väpättivät pelosta.
Jalkani pettivät allani, ja vavahtelin kauhuissani.
Minä odotan kärsivällisesti tulevaa päivää, -
kun katastrofi iskee kansaan, joka hyökkää kimppuumme.
Vaikka viikunapuissa ei ole kukkia eikä viiniköynnöksessä ole rypäleitä, -
vaikka oliivisato epäonnistuu ja pellot ovat tyhjiä ja paljaita, -
vaikka laumat kuolevat pelloilla ja karjasuojat ovat tyhjiä, -
minä riemuitsen Herrassa.
Iloitsen pelastukseni Jumalassa.
Suvereeni Herra on voimani.
Hän antaa minulle varmat jalat kuin peuralla ja kyvyn kulkea kukkuloilla."
Sitten seuraa ohje kuoronjohtajalle.
"Tätä rukousta tulee säestää kielisoittimilla."
Alkuperäinen kuuluu itse asiassa: "Voitte käyttää minun kielisoittimiani."
Lainaan teille kitaraani, jotta voitte soittaa hyvää, ylitsepursuavaa ylistystä
Ihanaa nähdä muutos, joka profeetassa tapahtui.
Näky Jumalasta näet muuttaa kaiken.
Toivon, että muistatte sen tästä. Kun näet Jumalan -
ja kiinnität katseesi Jumalaan, se muuttaa kaiken.
Kun Jumala näyttää lisää itsestään, se muuttaa sinut sisäisesti -
minä-minä-minä-ihmisestä sellaiseksi, joka osaa ylistää kaikissa olosuhteissa
Tämän päivän otsikko on: "Ilon kukkuloilla kulkeminen".
Tämän olemme oppineet Habakukista näiden neljän saarnan aikana.
Kun näet Jumalan ja saat ilmestyksen Hänestä, -
kun alat ymmärtää, mitä Hän aikoo, -
ensinnäkin luovutat itsesi kokonaan Hänen käsiinsä, -
Hänen kunniakkaaseen tarkoitukseensa, -
ja toiseksi, millään muulla ei ole lopuksi väliä.
Alat nousta profeetalliseen ylistykseen ja ylitsepursuavaan iloon.
Kun tietää, että Jumala on tuomitseva kansat ja pelastava oman kansansa, -
ihminen oppii iloitsemaan kaikissa olosuhteissa, -
silloinkin, kun kestää kauan, ennen kuin se tapahtuu.
Ehkä juuri silloin, kun kestää kauan, ennen kuin se tapahtuu.
Sillä jos Jumala tarttuisi heti toimeen, kuka kestäisi?
Jumala on valmiina taivaassa tulemaan alas maan päälle -
ja tuomaan viimeisen tuomion sanansa, mutta Hän odottaa, -
sillä Hän haluaa vielä tarjota armoa, -
jotta ihmiset kääntyisivät Hänen puoleensa: "Jumala, tarvitsen Sinua!"
Siksi se näyttää viipyvän.
Uuden testamentinkin aikoina -
teksti "Aika täyttyy... se toteutuu aivan varmasti. Se ei myöhästy" -
ymmärrettiin näin: "Aika täyttyy. Hän ei myöhästy. Hän tulee varmasti."
UT:n kirjoittajien piti kirjoittaa seurakunnille: -
"Näyttää kuin se viivästyisi, mutta älkää unohtako: Hän ei ole unohtanut.
Hän tulee. Jos se viivästyy, Hän ei velttoile lupauksensa suhteen.
Jumala on armollinen.
Hän haluaa, ettei yksikään huku vaan kaikki saisivat ikuisen elämän.
Jos oikeuden toteutuminen viivästyy, tiedä, että se on Jumalan armoa, -
ja sitä odottaessasi voit iloita kaikissa olosuhteissa.
Näky Jumalasta muuttaa kaiken.
Muuttaa sinut murehtijasta -
ihmiseksi, joka lepää Herrassa.
Joka luottaa ja iloitsee kaikissa olosuhteissa.
Mikä tärkeintä, muutut "minä itse" -keskeisyydestä -
"Sinä, Herra, ja Sinun kunniasi" -keskeiseksi.
Jos muistat, ensimmäisessä jaksossa toin esiin, -
että Habakukin ensimmäisessä valituksessa oli liikaa minä-sanoja.
Toki mukana oli "Minä puhun sinulle" -lauseita, eikä siinä mitään, -
mutta oli myös pari "minää" enemmän kuin tarpeellista.
Hän paljastui: hän on aika omavanhurskas.
Hän luulee huutavansa Jumalan puoleen hengellisellä kielellä, -
mutta takana on vaatimus henkilökohtaisesta kostosta -
ja oma etu: "Jumala, en halua menettää työpaikkaani."
Kirjan lopussa näemme, että hän oli jäänyt työttömäksi: temppeli kukistuisi.
Hänelle oli käynyt niin, ja silti hän iloitsi. Mitä oli tapahtunut?
Hän oli oikeamielinen valituksessaan mutta arvosteli Jumalaa.
Jotain tapahtui. Se alkoi edellisen luvun 20. jakeessa. Hab. 2:20:ssä.
Se alkoi, kun hän kuuli Herran sanan:
"Kaikessa, mitä teen, tuon kunniani maan piiriin. Näette sen. Se tapahtuu.
Olen myös tuleva ja tuova julki läsnäoloni pyhässä temppelissäni."
Mitä temppeliä Hän tarkoitti? Jerusalemin temppeli ei kestäisi.
Se tuhoutuisi hyvin pian.
Sen jälkeen tietysti rakennettaisiin uusi temppeli.
Ennalleen asettamisen aikoihin. Siitä kertovat Haggai ja Sakarja.
Mutta sekin tuhottiin.
Voit tehdä niin monta temppeliä kuin haluat. Jumala ei asu yhdessäkään.
Sillä Hänen asumuksensa ei ole käsin tehty rakennus.
Hän asuu taivaassa. Ja taivaisiinkaan Hänen kirkkautensa ei mahdu, -
mutta Hän lupaa: "Sinä olet minun temppelini.
Minä rakennan teistä pyhän temppelin, johon asetun.
Tuon julki läsnäoloni teissä. Laitan teihin kirkkauteni.
Nimeni saa kunnian kauttanne, Jeesuksen seurakunta.
Odottakaa sitä. Se toteutuu varmasti!"
Se me olemme!
Emme ole mikään heikko, lyöty lopunaikojen jäännös.
Me kasvamme ja hehkumme Jumalan kirkkaudessa.
Olemme matkalla. Meillä on tulevaisuus, toivo ja päämäärä, -
koska meillä on Jumala, joka sanoo niin. Halleluja!
Sitä teemme. Se on hommamme.
Emme vain käy kirkossa sunnuntaisin. Se on hyvä asia. Älkää lopettako sitä.
Ensi viikolla tuo kuusi muuta kanssasi. Murehditaan, minne he mahtuvat.
Kyse ei ole vain siitä. Olemme ihmisyhteisö.
Jumalan temppeli on yhteisö.
Ihmisyhteisö, joka hehkuu Jumalan kirkkautta 24/7.
Voitte käsitellä teemaa soluissanne ja laittaa sen käytäntöön elämässänne.
Yhteisö. Yhteen liitetyt ihmiset, jotka rakentuvat joksikin.
Jumala antoi tästä ilmestyksen: "Nyt, Habakuk, -
koko maa olkoon vaiti, myös sinä, Jumalan mies."
Kuvittele, Jumala käskee profeettaa: "Onko töykeää sanoa 'Ole hiljaa'? On.
Sanon sen silti. Hän ei ilahdu, mutta: "Ole hiljaa. Suu suppuun."
Miksi? "Puhut liikaa. Jopa rukouksesi on tyhjää.
Tarvitset uuden ilmestyksen!"
Sanon teille: Teidän on aika laittaa suu suppuun.
Ja kuunnella. Kuunnella, mitä Jumala sanoo ja näyttää teille.
Hän haluaa viedä korkeampaan, uudempaan ilmestykseen, -
jossa iloitset, tulipa mitä myrskyjä tahansa, sillä näet pilvien yläpuolelle,
että Jumalalla on homma hallussa.
Sama juttu: Jumala, anna meille uusi sanoma.
Evankeliumi on toki sama, mutta Jumala, anna korkeampi ilmestys.
Jumala haluaa, että puhumme tuoret- ta ilmestystä tuoreesta kokemuksesta,
tuoreesta, elävästä kohtaamisesta elävän Jumalan kanssa.
Habakuk oli vaiti.
Sitten hän katsoi ja kuunteli.
Juuri Hab. 3:3―15:ssä -
on näky.
Kuin toimintafilmi, osa ehkä hidastettuna.
Se on filmikokoelma. Sekoitus mennyttä ja tulevaa.
Sen sanoma on: "Jumala, joka toimi ammoisina aikoina, -
ei ole hylännyt teitä. Hän voi tehdä saman tänään ja huomenna."
Jumala, joka loi kaiken. Ruton, nälänhädän. Hän hallitsee!
Menee Hänen edellään ja perässään. Eli mitä? "Varo, Jumala tuhoaa sinut."
Ei. Se tarkoittaa, että Jumala hallitsee myös luonnollisen maailman asioita.
Tämä ei ole unohdetun Jumalan käynnistämä maailma, -
joka kulkee, kunnes veto loppuu.
Jumala hallitsee! Hän ohjaa mestarillisesti, suvereenisti -
elämän kaikkia olosuhteita.
Silloinkin kun asiat näyttävät mahdottomilta, vääriltä, menetetyiltä, -
Jumala ei ole unohtanut eikä hylännyt.
Hän toimii tavalla, joka saa juhlimaan.
Mikset huuda ilosta nyt, koska tulet huutamaan myöhemmin,
kun näet, mitä Jumala tekee. Jumalamme hallitsee!
Jumala on hyvä Jumala. Paholainen on paha paholainen.
Aamen. Halleluja!
Kun kuuntelet, katsot, saat tuoreen näyn Jumalasta -
ja näet Hänet silmilläsi, uskon silmillä, silloin täytyt toivolla.
Punaisenmeren ylitys. Huomasitte varmaan viittaukset. Vaunujen pyörät.
Vaunut. Jumala ajaa vaunuilla. Mitä ironiaa tässä runolaulussa!
Egyptin vaunut hukkuivat, mutta Jumala ajaa vaunuilla.
Hän ajaa tuulta ja aaltoja. Hän halkaisee meret.
Hän pysäyttää auringon. Joosua sanoi: "Herra, en voi lopettaa nyt.
Pitää voittaa vielä lisää ihmisiä ja saada lisää voittoja. Älä anna pimetä."
Aurinko pysyi paikallaan, jotta Joosua sai täyden voiton.
Jumala antaa sinulle täyden voiton.
Aamen.
Toki vaikeita aikoja on edessä.
Mutta odottakaa, lupaus toteutuu varmasti. Halleluja!
Se ei viivästy. Jumalan ajoitus on täydellinen.
Mitä odotat uskossa Jumalalta? Luota. Odota Häntä. Se tulee varmasti
Se ei tarkoita, että saamme kaiken heti.
Ei suinkaan. Lue Raamattuasi.
Nyt saamme vasta maistaa. Se on maistiainen.
Silloin se on täysi ateria.
Ajatteletko, että pitää saada kaikki heti? Hehe. Ei.
Kaikki nyt saamamme on vain tulevaan täyteyteen osoittava tienviitta
Se tarkoittaa, että nyt on ristin aika, sodan aika.
Älä ylläty, jos nyt kärsit kipua, -
hylkäämistä, turhautumista Kristuksen takia.
Elokuun 28. päivänä toin rukouksessa esiin uskovan perheen, -
jonka Isis tappoi Syyriassa. Mukaan lukien 12-vuotiaan pojan.
Heistä joka iikka ristiinnaulittiin.
12-vuotias poika.
Mitä sanot, herra Uskonsaarnaaja?
"Poika! Mikä sinussa on vikana? Missä on uskosi?
Jos sinulla olisi uskoa Jeesukseen, näin ei olisi käynyt." Onko se totuus?
Höpöä! Pojalla oli pikkusormessakin enemmän uskoa kuin uskonjulistajilla,
jotka sanovat, että ristin ja sodan voi välttää. Että voi kahmaista itselleen -
itsekkään elämän, kutsuen sitä menestysevankeliumiksi. Hölynpölyä!
Kärsi Jeesuksen takia, ota ristisi.
Ahdistuksen kautta käyt sisälle Jumalan valtakuntaan. Mutta se tulee.
Ei enää turhautumista. Ei kipua. Ei kuolemaa. Ei itkua. Halleluja!
Vain ilon täyteys ikuisessa valtakunnassa. Aamen!
Me elämme onnellisina ikuisesti sen jälkeen. Aamen
Mutta entä sitä ennen?
Hyvä on. On ennen ja jälkeen.
Vaikka nyt emme saa ongelmatonta olemassaoloa, -
se on asia, jonka me hyväksymme.
Jumala ei lupaa meille elämää vailla ongelmia ― nyt.
Mutta jo nyt voimme oppia kulkemaan ilon kukkuloilla -
tietäen, että tulevaisuus on loistava ja meille kuuluva.
Tiedämme lopputuloksen. Olet nähnyt, miten kaikki päättyy.
Luemme kirjan loppusivut: Halleluja, Jeesus voittaa! Aamen!
Ai, minäkin olen siellä, halleluja, -
Jumalan tulevan valtakunnan kirkkaudessa. Nyt iloitsemme tietäen, -
ettei mikään ole sattumaa. Jumala toteuttaa tarkoitustaan tarkasti.
Hän hallitsee kaikkea, mitä tällä planeetalla tapahtuu, -
niin hyvää kuin pahaakin.
Ellen olisi saarnamies, -
saattaisin olla filosofi.
Se oli suosikkiaineitani.
Vaakakupin kääntää saarnamiehen puolelle se, -
että filosofia on hyvää aivoille, -
mutta tarvitaan ilmestys Jumalasta, jotta saa täydet vastaukset.
Tiedän, ettei filosofiassa ole vastausta tähän ongelmaan, -
miten kaikkivaltias Jumala voi hallita elämäämme niin laajalti -
kuin Raamattu osoittaa, ja silti meille jää vapaa tahto?
Nykyään jotkut ovat hämmentyneitä. He eivät pidä ajatuksesta, -
että Jumala johtaa kaikkea hallitsevan auktoriteetin tavoin -
istuen valtaistuimellaan.
Sehän on vanhanaikainen, autoritaarinen Jumala-käsitys.
Viilataan sitä. Tehdään Jumalasta paljon demokraattisempi.
Jumala: "Tässä kymmenen sääntöäni. Mitä mieltä olette? Neuvotellaan."
"Teidän tulisi toimia näin. Ellette toimi niin, en tiedä, mitä sitten teen.
Mutta tarvitsen teitä."
Tätä opetusta kutsutaan "Jumalan avoimuudeksi".
Eli: "Jumala ei hallitse." Se on helpoin vastaus.
Syyrian tilanne. Miksi Jumala salli sen? - "Hän ei mahda mitään.
Hän ei hallitse. Ei kylliksi valtaa."
Ja jos Hän käyttäisi valtaa, missä on vapaa tahtomme?
Filosofisesti on vaikeaa sovittaa nämä asiat yhteen. Tässä yksi väittämä.
Miettikää sitä. Minun Jumalani on niin suuri, että Hän voi hallita -
pienintä yksityiskohtaa myöten universumin jokaista tapahtumaa -
niin, ettei Hän ole synnin alkulähde, kärsimyksen isä -
eikä sysää syrjään vapaata tahtoamme.
Jumala on niin suuri.
Ja sen takia...
Sen takia Jumala voi käyttää babylonialaisia.
"Käytän babylonialaisia. He ovat teitä pahempia.
Mutta hoitelen heidät lopuksi."
Joskus pahoja asioita tapahtuu hyville ihmisille, -
koska Jumala sallii sen Hänen tarkoitustaan varten.
Ajattele esimerkkiä historiassa. Se osoittaa pahoimman asian.
Se ei ole hyvää englantia. Pahoin asia. Pahin asia.
Kaikkien aikain pahin, häijyin asia koko historiassa oli se, -
kun Jumalan Poika hyljättiin.
Hän joutui ristiinnaulittavaksi julmien ja pahojen käsissä.
Pystytkö keksimään mitään pahempaa virhettä, syntiä ja epävanhurskautta?
Mutta hallitsiko Jumala ristiä? Totta kai! Hän oli ristillä!
Hän oli ristillä Poikansa persoonassa.
Se kaikki oli Hänen suunnitelmaansa.
Kun paholainen pani koko pahuutensa peliin ja heitti sen Jeesuksen päälle, -
Jumala oli juuri parhaimmillaan ja pelasti maailman synneistään.
Näetkö sen?
Jos Jumala voi hallita ristiä, kaikkien aikain pahinta tapahtumaa, -
Hän voi hallita myös elämäsi asioita.
Kysyt: Miksi, Jumala? Hän sanoo: "Ole hiljaa. Nouse. Näytän sinulle.
Näytän sinulle, mitä teen. Toteutan suunnitelmaa, joka loppuu siihen, -
että kirkkauteni peittää koko maan. Tuomitsen kansat. Pelastan omani.
Ole vain kärsivällinen, koska minäkin olen. Haluan, että ihmiset pelastuvat.
Annan heille esimerkin. On vain yksi pääsyy, miksei tuomio ole tullut -
sinun yllesi, minun ylleni, Lontoon ylle, maailman kansojen ylle.
Syy on, että Jumala rakastaa sinua ja Hän on antanut vielä yhden päivän -
laittaa asiat kuntoon Jumalan kanssa, investoida Jumalan valtakuntaan -
ja elää Jeesukselle, kun voit. Ja se pitää tehdä uskossa.
Kiitos Jumalalle! Miten ihanaa tietää...
...että kun näemme Jumalan koko kirkkaudessaan, se muuttaa meitä.
Olemme nähneet Herran. Tiedämme, että Hän aikoo tehdä jotain ihanaa.
Olemme osa sitä. Se siirtää keskipisteen pois itsestämme -
Jumalaan ja Hänen kirkkauteensa. Ei minun tahtoni, vaan Sinun tahtosi.
"Jumala, Sinä hallitset. Kiinnityn Sinuun."
Kun näet Hänen näin ja näet Hänen vinkkelistään, -
hepreassa on vain yksi sana kuvaamaan sitä: shigionot!
Joka tarkoittaa...?
Vastatkaa, oppilaat.
"Shigionot" tarkoittaa: ylitsepursuavaa ylistystä.
Olen sanonut sen kolme kertaa tänään. "Kuulin sen."
"Shigionot" tarkoittaa: - Ylitsepursuavaa iloa.
Teistä pitää tulla saarnaajia. Hieman intoa kehiin.
Ylitsepursuavaa iloa!
Nyt meni nappiin.
Se tarkoittaa: Asiat järjestyvät. Vihassasi, Herra, muista armosi.
Olemme nähneet profeetta Habakukin silmin näyn, -
miten Jumalan kirkkaus tekee nyt työtä puhdistaen kansaansa.
Puhdistamisen aikakausi on seurakunnan yllä nyt.
Puhdistamisen aikakausi tulee maailman piiriin -
Jumalan valmistellessa omiaan Jeesuksen paluuta varten.
Sano "aamen". Se on upeaa! Hän valmistelee sinua.
Morsian valmistautuu.
Hän on pukeutumishuoneessa laitattamassa hiuksiaan ja kynsiään.
Aamen ja aamen. Jumala toteuttaa suunnitelmaansa yksityiskohtaisesti.
Hän puhdistaa omiaan.
Valmistautuu pelastamaan meidät ja tuomitsemaan kansat. Älä hoputa sitä,
sillä Jumalan armo ulottuu vihonviimeiseen hetkeen.
Ainoa ja tosi ilo löytyy, kun luovutamme itsemme -
suuremmalle suunnitelmalle, näylle, Jumalan suuremmalle kertomukselle.
Ei minä ja minun pikku ongelmani minun temppelissäni, -
ja kaikki asuinalueeni ongelmat, rumat naapurini, kamalat ihmiset, -
kamalat pomot, kaikki se, naapurit helvetistä, lomat helvetistä.
Ja kaikki se. Jumala, Jumala!
Ei. Katsomme Jumalan suurta suunnitelmaa ja kirkkautta.
Sanomme: Haluan sitä. Haluan olla mukana tässä näyssä.
Jumalan kirkkaus tulee, ystävät. Se peittää maan kuin vesi peittää meren.
Jumalan läsnäolo iskee Jeesuksen seurakuntaa.
Jumalan kirkkaus elävöittää meidät, -
ja saamme uskomattomia, merkittäviä kokemuksia Jumalan kanssa.
Asiat menevät huonompaan ja huonompaan suuntaan. Halleluja!
Ja parempaan ja parempaan suuntaan. Miten se on mahdollista?
Ulkona pahenee pahenemistaan. Meillä tilanne vain paranee alati.
Kunnia Jumalalle!
Raamatuntekstit: New Living Translation (NLT).
Suomennos: Marianne Tenetz